**EMLÉKEZTETŐ**

**ELTE TTK HÖK Földrajz- és Földtudományi Szakterületi Bizottság ülése**

**Ülés helyszíne:** ELTE Lágymányosi Campus, Déli tömb, Hallgatói iroda.

**Ülés időpontja:** 2013. december 12.

**Az ülésen jelen vannak:**

* Szavazati joggal: Böröndi Dávid, Budafai Viktória, Csóka Krisztián, Góth Roland, Skobrák Tibor, Vara Bálint, Zakariás Barbara
* Tanácskozási joggal: Németh Gergely, Uhljár Péter, Vigh Balázs
* Az Ellenőrző Bizottság képviseletében: Horváth Tamás, Költő Enikő

18:19 – Az EB megállapította, hogy a Szakterületi Bizottság 7 fővel határozatképes.

**18:19** – Vara Bálint megnyitja az ülést.

18:20 – Vara Bálint felkéri Uhljár Pétert az ülés jegyzőkönyvvezetőjének, a jelölt vállalta a jelölést.

*18:20 – A Szakterületi Bizottság határozatot hozott:*

36/2013 (XII. 12.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúan megválasztotta Uhljár Pétert az ülés jegyzőkönyvvezetőjének.

**18:22** – Vara Bálint ismertette az előzetesen kiküldött napirendi pontokat, melyek az alábbiak:

1. Bejelentések
2. Beszámolók
3. Rendezvények
4. Egyebek

Az ismertetett napirendet a Bizottság elfogadta, módosítási javaslat nem érkezett.

*18:22– A Szakterületi Bizottság határozatot hozott:*

37/2013 (XII. 12.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúan elfogadta az ülés napirendjét.

1. **Bejelentések (18:22)**

Vara Bálint elmondja, hogy jövő héten kedden 18:00-tól küldöttgyűlés lesz. Hozzáteszi, hogy az addig beérkezett pályázatok alapján Flaisz Fanni Pálma adta le esélyegyenlőségi biztosi, míg Visnovitz Márton tanárképzési referensi tisztségekre a pályázatát. Elmondja még azt is, hogy az eddigi beszélgetések alapján várható, hogy László Dorina leadja rendezvényszervezői biztosi pályázatát.

**18:24** – Vara Bálint lezárja az első napirendi pontot.

1. **Beszámolók (18:24)**

 Vara Bálint elmondja, hogy az informatikai rendszer hiányosságai miatt nem küldte ki beszámolóját, illetve a nagyobb figyelem érdekében személyesen kívánja elmondani. Elmondja, hogy Az adott időszak elején főleg adminisztratív tevékenységekkel járt a tisztsége. Elindult a játékest a két időpont között, amelnyek célja, hogy hagyományteremtő jelleggel működhessen, egyre több ember részvételével. A következő az érdeklődéstől függően karácsonykor lenne megtartva. Az időszakban továbbá tartva lett egy bevonó is, ahol 10 gólya jelent meg. Mindegyikük érdeklődött valamely irány iránt, amelyik képviseltette magát az eseményen. A későbbiekben februárban szeretnék ezt megismételni, akkor már a mentorjelentkezésre kihegyezni a bevonást. Az időközben egy Szakterületi Csoport ülés is tartatott, amelyen a nyílt napokról volt szó, amely kész tervezetként leadásre kerülhet apróbb pontosítások után. Az Összegyetemi nyílt napot az EHÖK nem támogatja, ám ennek ellenére megszületett egy koncepció, amely szintén elküldésre kerül majd.

November 7-én megrendezésre került a Halloween is, amelyhez a fizikusokat is sikerült megnyerni, ám sajnos az elvárttól jóval elmaradt az érdeklődés. A fellelhető negatívumoknak több oka is van, így például a rendezői részről tapasztalható motiválatlanság, míg a helyszín ( SOTE Klub) sem nyerte el a hallgatók tetszését. A GeoMetria ezen oknál fogva maradt el, és tevődött át egy februári időpontra, és másik helyszínre, amelyről később várható döntés. Az ezekről érkező hírek helyszíne a levlista hiányában létrehozott gmail-es levelezőlista volt.

Szakhét gondolata: felvetődött egy 4 napos szakos rendezvény megrendezése a középső tavaszi időszakban, amelyre a kérdőívek válaszaiból derülne ki az igény. Az esemény a debreceni szakhét tartalmából merítene, innen lenne alap a megszervezésére. Szakos programok, szakos bulik, sportproramok, előadások az előzetes tervezet. Döntés a későbbiekben.

Zakariás Barbara az elsőéves hallgatók kritériumtárgyainak felvételi probléáiról érdeklődik. Vara Bálint elmondja, hogy a problémával kapcsolatban írt a szakos tanulmányi előadónak, aki tudomásul vette a problémát.

Zakariás Barbara elmondja, hogy a középiskolájában szeretné reklámozni az ELTE-t, és arra buzdít mindenkit, hogy amennyiben van lehetősége, tegye ezt meg.

**18:43** – Vara Bálint lezárja a második napirendi pontot.

1. **Rendezvények (18:43)**

Vara Bálint elmondja, hogy a Földes Felezővel kapcsolatos első beszélgetések már megtörténtek. A szervező csapatból Góth Roland és Németh Gergely van jelen. Vara Bálint megkéri őket, hogy meséljenek az ötleteikről, és a szervezési munkálatokról. Németh Gergely beszámol a szervezés jelenlegi állapotáról, illetve a helyszíntervekről. A tervek szerint egy belvárosi szórakozóhely lenne ideális az eseményhez. Helyszín ötletek eddig: Gödör, és Alcatraz. További terv az időpont kérdése, ami március közepét jelöli meg.

Vara Bálint elmondja, hogy a jövő heti küldöttgyűlésen talán a legfontosabb a napirend szempontjából a rendezvényszervező biztosi pályázat. Ezzel kapcsolatban a csoport létrehozása tűnik egy járható útnak. Sajnos a szakterületek kevés motivált embert tudnak biztosítani, és 1-1 emberre hárul a szervezés. Vara Bálint hozzáteszi, mindenképpen szeretné, ha a Felező önálló szervezés lenne, míg a többi rendezvénynél elgondolkodtató a rendezvényes csoport erőteljesebb bevonása.

Zakariás Barbara szeretné, ha erről határozatot hozna a későbbiekben a TTK HÖK Választmánya, hogy ez a későbbiekben ne jelentsen problémát.

Vara Bálint szimpátiaszavazás elé helyezi a kérdést. A szavazás egyhangúan támogatta a kezdeményezést.

Vara Bálint elmondja, hogy a tavaszi félévre szükségeltetik egy féléves munkaterv, amellyel kapcsolatban a félév elején mindenképpen a szakterület újbóli összehívást kell megejteni.

Vara Bálint elmondja, hogy a tavaszi félév egyik jeles eseményének számít a Geográfus Találkozó, amelynek időpontja egyelőre bizonytalan, de mindenképpen számolni kell vele a munkater meghatározásánál.

Az események napirendi pont fő témájának számító GeoMetria meg nem tartása miatt Vara Bálint elmondja, hogy egy februári időpont tűnik alkalmasnak a megtartására, amennyiben a szakterület továbbra is támogatja ennek megtartását. Ezzel kapcsolatban szimpátiaszavazás elé helyezi a kérdést. A szavazáson egyhangú támogatásáról adott tanúbizonyságot a Szakterületi Bizottság. Zakariás Barbara hozzáteszi, hogy mindenképpen legyen megfelelő időköz a GeoMetria és a Földes Felező között. Vara Bálint elmondja ezzel kapcsolatban, hogy régóta felvették a matematika szakterület koordinátorával a kontaktust, és erre mindenképpen figyelni fognak a naptár kialakításánál. A szakterület tagjai megbeszélést tartanak a lehetséges tematikáról, illetve a helyszínről, melyek sorban a farsangi beállítottságú, R33-ban rendezendő esemény mellett foglaltak állást. Ezen igényekről a szimpátiaszavazás szintén egyértelmű támogatottságáról adott tanúbizonyságot.

Vara Bálint még elmondja, hogy december 18-án tartandó a HÖK Karácsony, amelyre mindenkit vár.

**19:03** – Vara Bálint lezárja a harmadik napirendi pontot.

1. **Személyi kérdések (19:03)**

Vara Bálint elmondja, hogy megkereste őt a mentorkoordinátor, és arra kérte, hogy a jövő évi mentorkoncepció tervezetének megfelelően állítsanak szakterülti mentorfelelőst. Ezzel kapcsolatban ajánlást is tett Skobrák Tibor személyében. Skobrák Tibor vállalta ezt a pozíciót, és az ezzel járó előrelátható tevékenységet. A szakterület ezután viát indított a jelölt alkalmasságáról, illetve összeegyeztethetőségéről. A vita végén Vara Bálint szimpátiaszavazást kér az ülés résztvevőitől. A szimpátiaszavazás végeredménye egyöntetűen támogatta a mentorkordinátor által javasolt személyt a feladatra.

**19:15** – Vara Bálint lezárja a negyedik napirendi pontot.

1. **Egyebek (19:15)**

Vara Bálint felteszi a kérdést, hogy ki szeretne egyebeket tárgyalni az ülésen. Nem érkezik válasz.

**19:16** – Vara Bálint lezárja az ötödik napirendi pontot, és ezzel az ülést is.

**Határozatok:**

* 36/2013 (XII. 12.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúan megválasztotta Farkas Ritát az ülés jegyzőkönyvvezetőjének.
* 37/2013 (XII. 12.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúan elfogadta az ülés napirendjét.

 **A jegyzőkönyvet hitelesítette:**

**Uhljár Péter Vara Bálint**

**jegyzőkönyvvezető Földrajz-, és Földtudományi szakterületi koordinátor**